CELEX: 32021R1071
Language: el
Date: 2021-06-29 00:00:00
Title: Εκτελεστικός κανονισμός (ΕΕ) 2021/1071 της Επιτροπής της 29ης Ιουνίου 2021 για την τροποποίηση του εκτελεστικού κανονισμού (ΕΕ) 2021/442 και του εκτελεστικού κανονισμού (ΕΕ) 2021/521 σχετικά με τον μηχανισμό εξάρτησης ορισμένων προϊόντων από την προϋπόθεση της προσκόμισης άδειας εξαγωγής

30.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 230/28
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1071 ΤΗΣ ΕΠΙΤΡΟΠΗΣ
         της 29ης Ιουνίου 2021
         για την τροποποίηση του εκτελεστικού κανονισμού (ΕΕ) 2021/442 και του εκτελεστικού κανονισμού (ΕΕ) 2021/521 σχετικά με τον μηχανισμό εξάρτησης ορισμένων προϊόντων από την προϋπόθεση της προσκόμισης άδειας εξαγωγής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/479 του Ευρωπαϊκού Κοινοβουλίου και του Συμβουλίου, της 11ης Μαρτίου 2015, περί κοινού καθεστώτος εξαγωγών (1), και ιδίως το άρθρο 6,
         Εκτιμώντας τα ακόλουθα:
         
                     (1)
                  
                  
                     Στις 30 Ιανουαρίου 2021 η Επιτροπή εξέδωσε τον εκτελεστικό κανονισμό (ΕΕ) 2021/111 (2), για την εξάρτηση της εξαγωγής εμβολίων COVID-19 καθώς και δραστικών ουσιών, συμπεριλαμβανομένων των κύριων τραπεζών κυττάρων και των τραπεζών κυττάρων εργασίας που χρησιμοποιούνται για την παρασκευή των εμβολίων αυτών, από την προϋπόθεση της προσκόμισης άδειας εξαγωγής, σύμφωνα με το άρθρο 5 του κανονισμού (ΕΕ) 2015/479, για περίοδο έξι εβδομάδων. Στη συνέχεια, στις 12 Μαρτίου 2021, η Επιτροπή εξέδωσε τον εκτελεστικό κανονισμό (ΕΕ) 2021/442 (3), για την εξάρτηση της εξαγωγής των ίδιων προϊόντων από την προϋπόθεση της προσκόμισης άδειας εξαγωγής έως τις 30 Ιουνίου 2021, σύμφωνα με το άρθρο 6 του κανονισμού (ΕΕ) 2015/479.
                  
               
                     (2)
                  
                  
                     Στις 24 Μαρτίου 2021 η Επιτροπή εξέδωσε τον εκτελεστικό κανονισμό (ΕΕ) 2021/521 (4), για τη θέσπιση, ως πρόσθετου παράγοντα που πρέπει να λαμβάνεται υπόψη κατά την εξέταση του ενδεχομένου χορήγησης άδειας εξαγωγής, της ανάγκης να αξιολογείται κατά πόσον η εν λόγω άδεια δεν συνιστά απειλή για την ασφάλεια του εφοδιασμού εντός της Ένωσης με τα εμπορεύματα που καλύπτονται από τον εκτελεστικό κανονισμό (ΕΕ) 2021/442. Με τον ίδιο κανονισμό, η Επιτροπή αποφάσισε την προσωρινή αναστολή της εξαίρεσης ορισμένων χωρών προορισμού από το πεδίο εφαρμογής του εκτελεστικού κανονισμού (ΕΕ) 2021/442.
                  
               
                     (3)
                  
                  
                     Ο εκτελεστικός κανονισμός (ΕΕ) 2021/521 της Επιτροπής εκδόθηκε σύμφωνα με το άρθρο 5 του κανονισμού (ΕΕ) 2015/479 και εφαρμόστηκε για περίοδο έξι εβδομάδων. Τα μέτρα που θεσπίστηκαν με τον εν λόγω κανονισμό παρατάθηκαν στη συνέχεια έως τις 30 Ιουνίου 2021 με τον εκτελεστικό κανονισμό (ΕΕ) 2021/734 της Επιτροπής (5).
                  
               
                     (4)
                  
                  
                     Στο μεταξύ, η ικανότητα παραγωγής εμβολίων στην Ένωση έχει αυξηθεί, με αποτέλεσμα την αύξηση των παραδόσεων δόσεων εμβολίων κατά της νόσου COVID-19 στην Ένωση. Αυτό οδήγησε σε επιτάχυνση της εκστρατείας εμβολιασμού στην Ένωση.
                  
               
                     (5)
                  
                  
                     Ωστόσο, αυτή η εκστρατεία εμβολιασμού βρίσκεται ακόμη σε εξέλιξη και εξακολουθούν να υπάρχουν αβεβαιότητες, ιδίως με την εμφάνιση νέων παραλλαγών του ιού της νόσου COVID-19. Ως εκ τούτου, εξακολουθεί να υφίσταται ανάγκη για διαφάνεια όσον αφορά τις παραδόσεις κατά την εξαγωγή και τον εφοδιασμό της Ένωσης.
                  
               
                     (6)
                  
                  
                     Εξακολουθεί επίσης να υφίσταται ο κίνδυνος να απειλήσουν ενδεχομένως οι εξαγωγές την εκτέλεση των προκαταρκτικών συμφωνιών αγοράς μεταξύ της Ένωσης και των παρασκευαστών εμβολίων ή την ασφάλεια του εφοδιασμού της Ένωσης με εμβόλια κατά της COVID-19 και τις δραστικές ουσίες τους.
                  
               
                     (7)
                  
                  
                     Συνεπώς, τα μέτρα που θεσπίστηκαν με τον εκτελεστικό κανονισμό (ΕΕ) 2021/442 και τον εκτελεστικό κανονισμό (ΕΕ) 2021/521 θα πρέπει να εξακολουθήσουν να εφαρμόζονται έως τις 30 Σεπτεμβρίου 2021. Επομένως, οι κανονισμοί αυτοί θα πρέπει να τροποποιηθούν αναλόγως.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 3 παράγραφος 1 του κανονισμού (ΕΕ) 2015/479,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 4 του εκτελεστικού κανονισμού (ΕΕ) 2021/442, η δεύτερη παράγραφος αντικαθίσταται από το ακόλουθο κείμενο:
            
               «Εφαρμόζεται μέχρι τις 30 Σεπτεμβρίου 2021.».
            
         
         
            Άρθρο 2
            Στο άρθρο 3 του εκτελεστικού κανονισμού (ΕΕ) 2021/521, η δεύτερη παράγραφος αντικαθίσταται από το ακόλουθο κείμενο:
            
               «Εφαρμόζεται μέχρι τις 30 Σεπτεμβρίου 2021.».
            
         
         
            Άρθρο 3
            Ο παρών κανονισμός αρχίζει να ισχύει από την 1η Ιουλίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Ιουνίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 83 της 27.3.2015, σ. 34.
         
            (2)  Εκτελεστικός κανονισμός (ΕΕ) 2021/111 της Επιτροπής, της 29ης Ιανουαρίου 2021, για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 31 I της 30.1.2021, σ. 1).
         
            (3)  Εκτελεστικός κανονισμός (ΕΕ) 2021/442 της Επιτροπής, της 11ης Μαρτίου 2021, για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 85 της 12.3.2021, σ. 190).
         
            (4)  Εκτελεστικός κανονισμός (ΕΕ) 2021/521 της Επιτροπής, της 24ης Μαρτίου 2021, για τον καθορισμό ειδικών ρυθμίσεων σχετικά με τον μηχανισμό εξάρτησης της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 104 της 25.3.2021, σ. 52).
         
            (5)  Εκτελεστικός κανονισμός (ΕΕ) 2021/734 της Επιτροπής, της 5ης Μαΐου 2021, για την τροποποίηση του εκτελεστικού κανονισμού (ΕΕ) 2021/521 για τον καθορισμό ειδικών ρυθμίσεων σχετικά με τον μηχανισμό εξάρτησης ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 158 της 6.5.2021, σ. 13).